GiliGold/VAD_KnessetCorpus huggingface dataset:
רוני בר-און: יתר על כן, קראתי היום בבוקר מאמר ב"הארץ" על הרכבת בית הדין, שהתמשכה לא מעט ועל העובדה שלא נמצא לו עד עכשיו תובע ראוי ועל העובדה שארצות הברית מסרבת לשתף פעולה בכל דבר ועניין הנוגע לבית הדין הבינלאומי הזה, אני אומר - למה חשוב לנו להתערב ולהביע את דעתנו בכל הנוגע ללשכת עורכי הדין?
רוני בר-און: כי בניגוד למצב במקומות אחרים בעולם, לשכת עורכי הדין אצלנו היא גוף סטטוטורי וההחלטות שלו עלולות להיתפס בעולם כעמדה של מוסד רשמי במדינת ישראל.
רוני בר-און: אם נשלח לשם פרופסור פלוני או פרופסור אלמוני כנציג ללשכה הזאת של עורכי הדין הפליליים, אנחנו עושים הכרה דה-פאקטו בבית הדין הזה, שהיועץ המשפטי לממשלה – שהוא, לפי דעתי, מייצג את משרד המשפטים בעניין הזה – אמר עליו שאנחנו לא רוצים להשתתף בו, במשחק הזה.
גדעון סער: אם אני יכול לסייע לך בעניין הזה – אני יכול לאשר דבר אחד והוא, שעמדת ממשלת ישראל הנוכחית, שתקנה בזה את אחת מהשגיאות הרבות שעשתה הממשלה בראשותו של אהוד ברק, היא שהיא הצביעה נגד השתתפותנו בבית הדין הבינלאומי בהאג בעקבות ארצות הברית של אמריקה וכתבה גם מכתב לאומות המאוחדות שבו היא מנמקת מדוע החלטנו כך.
גדעון סער: הטעם המרכזי הוא פוליטיזציה ובעניין הזה היא קבלה את עמדת היועץ המשפטי לממשלה אליקים רובינשטיין.
גדעון סער: אני לא מכיר את הנושא הזה לפרטיו במובן התהליך שהיה בלשכת עורכי הדין - - -
קולט אביטל: אבל היועץ המשפטי לממשלה חשב קודם שכן צריך את זה.
גדעון סער: לא, לא נכון.
גדעון סער: שר המשפטים יוסי ביילין הוציא מכתב ליועץ המשפטי לממשלה - - -
אחמד טיבי: אדוני היושב ראש, על מה אנחנו דנים פה?
זהבה גלאון: אדוני היושב ראש, אני מבקשת לא לקרוא לזה מכתב.
זהבה גלאון: זה שהיה לכם כוח ושיניתם את זה – זו היתה החלטה נבונה בזמנו - - -
גדעון סער: לא נקיים דיון בזה עכשיו.
רוני בר-און: אני אסביר רק את עניין הדחיפות.
רוני בר-און: הדחיפות היא שאנחנו יוצאים עכשיו לפגרה ואם אנחנו לא נדון בזה, אני מבטיח לכם שביום שלישי הבא לשכת עורכי הדין, ברוב קונקטורלי כזה ואחר תמנה את הנציג ואז הדיון מתייתר.
זהבה גלאון: תעשה הצעה רגילה לסדר.
רוני בר-און: אין כבר זמן.
רוני בר-און: יום שני הבא אין כנסת.
זהבה גלאון: למחר, הצעה רגילה לסדר, על חשבון מכסה.
יולי יואל אדלשטיין: אדוני היושב ראש – הזמני – ברשותך.
יולי יואל אדלשטיין: מכיוון שהמחזה הזה יחזור על עצמו – כל יום שלישי, תמיד בסדר היום הנושא הראשון הוא ערעורים – אז בואו, לטובת כולנו נגדיר את הנושא.
יולי יואל אדלשטיין: מדובר במכסה מקובלת של חמש הצעות דחופות לסדר היום שהנשיאות של הכנסת מאשרת.
יולי יואל אדלשטיין: לפעמים, לפנים משורת הדין, מאשרים גם יותר, אם באמת לא יכולים לעמוד בלחץ הנושאים.
יולי יואל אדלשטיין: זה גם מה שקרה אתמול.
יולי יואל אדלשטיין: אושרו שישה נושאים דחופים לסדר היום.
יולי יואל אדלשטיין: המאפיין של רוב הנושאים הוא שמספר רב של חברי כנסת, מכל סיעות הבית – ברור שלא יכולים להיות מאותה סיעה – חשבו שהנושאים הם דחופים לדיון ולכן הגישו הצעות דחופות לסדר יום בנושא זה או אחר.
יולי יואל אדלשטיין: בנושא הזה, למיטב זכרוני, חבר הכנסת בר-און שעוסק בנושא ביסודיות היה היחידי שהגיש הצעה דחופה לסדר היום.
יולי יואל אדלשטיין: מבלי להיכנס לכל הנימוקים הענייניים, שהיו מעניינים ואולי גם נכונים – אין לי עמדה כרגע, ודאי שלא בשם הנשיאות – אני חושב שמה שצריך פה להגדיר זה שהנושא הזה אולי ראוי לשאילתה, אולי אפילו לשאילתה בעל-פה, אולי להצעה רגילה לסדר היום, אבל הנשיאות לא מצאה לנכון להכניס אותו לקדימות של ששת הנושאים הראשונים שנקבעו לדיון דחוף.
רשף חן: מצד אחד, אני חושב שאנחנו צריכים להגן על הזכות של הנשיאות לקבוע את העמדות שלה ולא להתערב להם בעניינים, אלא אם במצבים מאד מאד קיצוניים - ואני לא בטוח שזה אחד מהם - מצד שני אני מבין למה חבר הכנסת בר-און היה רוצה שהנושא הזה ייפתר מהר.
רשף חן: אני חושב שהדרך היותר מהירה לפתור את העניין הזה, זה על ידי זה שהנושא ילך ישר – כבר השבוע – לוועדת חוק, חוקה ומשפט.
רוני בר-און: אבל את זה אתה מחליט במליאה.
רשף חן: זאת השאלה שלי: האם אי אפשר להגיש הצעה ישירה לוועדת חוק, חוקה ומשפט?
אריה האן: לא, דיון מהיר הוא היה צריך לבקש עד יום שני.
אריה האן: עבר, עבר הזמן.
גדעון סער: האם הוא יכול היה לנקוט מלכתחילה בפרוצדורה אחרת?
גדעון סער: – כן.
גדעון סער: אבל האם הנושא מספיק חשוב כדי שבאופן הזה נוכל לכלול אותו בסדר היום של ועדת החוקה?
גדעון סער: הוא נושא מאד מאד כבד.
רשף חן: אז הדיון הזה יהיה מתי?
רשף חן: ביום רביעי?
גדעון סער: הדיון הזה יהיה ביום רביעי.
רוני בר-און: בפגרה יש ועדות.
גדעון סער: אני מבקש להעמיד להצבעה את ההצעה של חבר הכנסת בר-און.
גדעון סער: מי בעד לקבל את הערעור של חבר הכנסת בר-און ירים את ידו.
אתי בן-יוסף: שבעה.
גדעון סער: מי נגד?
גדעון סער: הערעור התקבל.
גדעון סער: בצער רב אני מפנה לך את מקום היושב ראש.
רוני בר-און: קביעת ועדות בהן יהיו ממלאי מקום קבועים (לפי סעיף 9ב לתקנון הכנסת)
רוני בר-און: הנושא הבא על סדר היום הוא קביעת ועדות בהן יהיו ממלאי מקום קבועים לפי סעיף 9ב לתקנון הכנסת.
רוני בר-און: אדוני יושב ראש הקואליציה, בבקשה להציע את ההצעה.
רוני בר-און: ועדות בהן יהיו ממלאי מקום.
מאיר פרוש: אפשר אולי שמישהו יקריא לנו את התקנון ולא יושב ראש הקואליציה?
רוני בר-און: את התקנון?
מאיר פרוש: על מה מדובר.
מאיר פרוש: אני לא יודע על מה מדובר.
מאיר פרוש: הכל הולך פה קואליציה-אופוזיציה?
אנה שניידר: סעיף 9ב לתקנון דן בממלא מקום קבוע.
אנה שניידר: הסעיף הזה הוסף בכנסת ה-15 והוא אומר כך: "ועדת הכנסת רשאית לקבוע ועדות שבהן יהיו לחברים ממלאי מקום קבועים מסיעתם, במספר שלא יעלה על מספר החברים באותן ועדות.
אנה שניידר: ממלאי המקום הקבועים ייבחרו על ידי הכנסת ויחולו.
אנה שניידר: .. הוראות סעיף 9ב..." שזה סעיף שאומר שבהעדר הסכמה על זהות ממלאי המקום מטעם הסיעה יכריע בדבר יושב ראש הסיעה או ממלא מקומו ובהעדרם יכריע יושב ראש הוועדה.
אנה שניידר: ואז כתוב מה הסמכויות של אותו ממלא מקום קבוע.
רוני בר-און: אדוני יושב ראש הקואליציה.
גדעון סער: ההצעה, אני חייב לומר, נולדה כתוצאה מצרכים של סיעות באופוזיציה, כאשר בראש ובראשונה אנחנו החרגנו מהמכסה את יושב ראש האופוזיציה ואת ראש הממשלה לשעבר כמוזמנים קבועים ואף על פי כן לא היה בכך די.
גדעון סער: אני עשיתי כפי שהיה נהוג בכנסות הקודמות – לא בדיוק פרופורציונית, כי חשבתי שכל אחת מהסיעות שמיוצגת בוועדות צריכה לקבל ממלא מקום או בוועדת כספים או בוועדת חוץ וביטחון ובהתאם לזה הבאתי את ההצעה: לסיעת יהדות התורה ממלא מקום בוועדת הכספים, סיעת מרצ - ממלא מקום בוועדת חוץ וביטחון, סיעת המפד"ל - ממלא מקום בוועדת הכספים, האיחוד הלאומי – ממלא מקום בוועדת החוץ והביטחון, סיעת ש"ס – ממלא מקום בוועדת הכספים, סיעת שינוי – ממלא מקום בוועדת חוץ וביטחון, סיעת העבודה – ממלא מקום בוועדת חוץ וביטחון – אני מבהיר: זה מעבר לאותם שני מוזמנים קבועים שהזכרתי אותם קודם – סיעת הליכוד – ממלא מקום בוועדת הכספים ושני ממלאי מקום בוועדת חוץ וביטחון.
רוני בר-און: כן, חברים.
רוני בר-און: הערות, בבקשה.
רוני בר-און: כן, בבקשה, חבר הכנסת פרוש.
מאיר פרוש: יכול להיות שאני חדש בקטע הזה של ועדת הכנסת.
מאיר פרוש: לא יכול להיות שסיעה תמנה ממלא מקום קבוע בכל מקום שיש לה חבר?
מאיר פרוש: מה הכבדות הזו?
אנה שניידר: אין מניעה.
אנה שניידר: הסעיף אומר שממלאי המקום יהיו במספר שלא יעלה על מספר החברים באותן ועדות ואין הגבלה אחרת.
גדעון סער: ניתן להרחיב, אבל השיקול שלי היה – ולכן גם עשינו את החלוקה הזאת, בהתייעצות עם ועדת החוץ והביטחון, שהיא ועדה מאד מאד מבוקשת – שלמעשה היינו יכולים להגיע למצב של פורום ענק בוועדת החוץ והביטחון ולכן עשינו את המשחק הזה כדי להגיע למשהו שילך גם לקראת הצרכים שיש בסיעות, אבל גם יהיה סביר מבחינת היקף הוועדות.
רוני בר-און: חבר הכנסת פרוש, מזכיר הכנסת ישיב גם הוא לשאלתך.
אריה האן: חבר הכנסת פרוש, אני הבנתי את השאלה שלך.
אריה האן: כל סיעה יכולה למלא ממלא מקום לנציגה בוועדה – פרט לוועדת חוץ וביטחון – כאשר החבר הקבוע לא נמצא בוועדה.
אריה האן: במושג של ממלא מקום כפי שהביא חבר הכנסת סער מדובר באנשים שיש להם תואר של ממלא מקום והם יכולים להשתתף באופן קבוע בתוך הוועדה.
רוני בר-און: זו השתתפות בלי זכות הצבעה, גם אם החבר המקורי נמצא.
מאיר פרוש: אני שואל שאלה אחרת: האם אנחנו לא יכולים למנות, בתוך הסיעה שלנו, לוועדת הכנסת, ממלא מקום?
מאיר פרוש: במקום פרוש יבוא כך וכך?
מאיר פרוש: להכריז עליו?
רוני בר-און: לא צריך להכריז עליו.
מאיר פרוש: אני יודע שלא צריך, אבל אם אני רוצה לכבד את החבר?
רוני בר-און: אני אדפיס לו כרטיס ביקור.
רוני בר-און: נעשה לו שלט על הדלת.
מאיר פרוש: את השלט אני אעשה.
רוני בר-און: בסדר, אין מניעה.
גדעון סער: אני רק רוצה לשאול קודם את המזכיר או את היועצת המשפטית:
גדעון סער: האם צריך להודיע במליאה על ממלאי המקום כפי שמודיעים על חברות?
גדעון סער: זאת אומרת, הם נכנסים על ידי הודעה של הסיעות ליו"ר הוועדה?
אריה האן: א', לא צריך להודיע.
אריה האן: ב', צריך לבדוק מה היתה הפרקטיקה.
גדעון סער: אני מבקש מהסיעות להודיע ליושב ראש הוועדה מי יהיו הנציגים שלהם.
אנה שניידר: על פי התקנון, אני לא רואה שכתוב שצריך להודיע במליאה, אבל אמרה לי ארבל שהנוהג היה שהודיעו.
רוני בר-און: אז התשובה לשאלתך, חבר הכנסת סער, היא שעל פי התקנון זה לא כתוב, אבל אומרת עורכת הדין ארבל אסטרחן, שזה היה הנוהג.
רוני בר-און: אני מציע שתודיעו את השמות במליאה.
סגן מזכיר הכנסת דוד לב: כתוב פה: "ייבחרו על ידי הכנסת".
סגן מזכיר הכנסת דוד לב: גמרנו.
רוני בר-און: "ייבחרו על ידי הכנסת" ובכן, הדיון המשפטי הסתיים.
רוני בר-און: צריך להודיע.
סגן מזכיר הכנסת דוד לב: לא להודיע.
סגן מזכיר הכנסת דוד לב: כתוב פה "ייבחרו", אז צריך להצביע.
רוני בר-און: מי בעד אישור הודעתו של חבר הכנסת סער ירים את ידו.
רוני בר-און: אני קובע איפה שברוב דעות עם שני נמנעים, בלא מתנגדים, אושרה הצעתו של חבר הכנסת סער.
רוני בר-און: הנושא השלישי על סדר היום הוא בקשתו של חבר הכנסת איתן כבל, שביקש ממני לקיים דיון בשאלה האם ניתן לפטור אותו מחובת הנחה על הצעות החוק שהוא הגיש, שנמצאות בפניכם.
איתן כבל: אני מוריד את הצעת חוק בתי המשפט.
רוני בר-און: הורדת את הצעת חוק בתי המשפט (תיקון – תקופת צינון).
רוני בר-און: נותרת, איפה, על כנה, בקשת חבר הכנסת כבל כי הוועדה הנכבדה הזאת תחליט על פטור מחובת הנחה להצעת החוק שלו, שנקראת הצעת חוק שירות המדינה (מינויים) (דרכי מינוי היועץ המשפטי לממשלה ופרקליט המדינה), התשס"ג-2003.
רוני בר-און: חבר הכנסת כבל, על מה ולמה הדחיפות הנוראה?
רוני בר-און: עכשיו נשמע את חבר הכנסת כבל מנמק על מה ולמה הדחיפות והבהילות.
רוני בר-און: חבר הכנסת פרוש, יש לנו סיבה לחשוב שהיום אתה מבקש לשבש את עבודת הוועדה?
מאיר פרוש: פשוט אין לי את החומר.
רוני בר-און: אבל אפשר לקבל את זה גם בלי דיון.
רוני בר-און: כן, חבר הכנסת כבל.
איתן כבל: חברים, הבקשה שלי לפטור מחובת הנחה באה כיוון שהכנסת אמורה לצאת מחר, ביום רביעי, לפגרה וכיוון שאני רוצה להזכיר לכם: בעקבות מה שכונה בזמנו "פרשת בר-און – חברון", הממשלה התכנסה והקימה את ועדת שמגר, שקבעה את החלטותיה ומסקנותיה.
איתן כבל: הממשלה אישרה ובסוף החלטת הממשלה גם נקבע שדרך מינוי היועץ המשפטי לממשלה תובא בחקיקה.
איתן כבל: בינתיים, הנושא לא הובא בחקיקה וכיוון שכך וכיוון שלקראת יוני – לפחות על פי הפרסומים בכלי התקשורת – הן היועץ המשפטי לממשלה והן פרקליטת המדינה אמורים לסיים את תפקידם וכיוון שהנושא נמצא, על כן, בסדר היום – מה שאני עשיתי בהצעת החוק הזאת, לא רק שלקחתי את ההחלטות של הממשלה, אלא נצמדתי יותר להחלטות ועדת שמגר - - -
גדעון סער: זה תנ"ך?
איתן כבל: רגע, סליחה.
איתן כבל: זה קשור?
איתן כבל: אדוני היושב ראש, תגן עלי.
רוני בר-און: חבר הכנסת סער, אני נעתר לבקשתו של חבר הכנסת כבל ואני מגן עליו מפניך.
זהבה גלאון: על כולם תגן.
רוני בר-און: כל אלה שיבקשו ואני אאמין שהבקשה היא אמיתית ולא מניפולטיבית.
איתן כבל: חברים, אני לא הבנתי את העניין הזה.
איתן כבל: אני רוצה לומר ככה: יש החלטת ממשלה, הממשלה קיבלה את ההחלטה, הנושא הוא נושא אמיתי ולא קשור לזה תנ"ך או לא תנ"ך.
איתן כבל: במאי אמורים היועץ המשפטי לממשלה ופרקליטת המדינה להתחלף ואני חושב שראוי ששני הגורמים האלה ייבחרו וייקבעו על ידי גורמים אובייקטיביים.
איתן כבל: מה כל כך מסובך?
איתן כבל: וכיוון שהנושא נמצא בדחיפות רבה, אני – יתרה מכך: הייתה לי שיחה עם נציגי משרד המשפטים והם אמרו לי: תשמע, זה לא נראה, כן נראה.
איתן כבל: הצעתי ואמרתי להם: תעזרו לי להעביר את זה מחר בקריאה טרומית ובמהלך הפגרה יש לכם את כל ההזדמנות לעשות את כל הפעולות הנדרשות על מנת להביא חקיקה לכנסת לאחר הפגרה.
זהבה גלאון: אדוני היושב ראש, אני חושבת שצודק חבר הכנסת כבל – אני מתייחסת רק לרישא של דבריו – שבמקרה כמו של מינוי יועץ משפטי לממשלה, כיוון שהייתה ועדה חשובה – שום דבר לא תנ"ך וגם התנ"ך זה לא מה שהיה פעם ויסלחו לי אלה שחושבים אחרת.
מאיר פרוש: תנ"ך זה מה שהיה פעם.
מאיר פרוש: נשאר אותו דבר.
זהבה גלאון: אדוני היושב ראש, כיוון שאני חושבת שצריך להסדיר את הנושא של היועץ המשפטי לממשלה בחקיקה, עם פתיחת המושב הזה של הכנסת הגשתי הצעת חוק שמאמצת את המלצות ועדת שמגר.
זהבה גלאון: אבל, אני חושבת שהדבר הזה יצטרך להידון כדי להגיע לדיון.
זהבה גלאון: אני רואה בעיה בהצעה של חבר הכנסת כבל שמנסה עכשיו, כשמדובר לגופם של אנשים, לעשות חקיקה שמתייחסת לגופם של אנשים.
זהבה גלאון: יש בזה אפילו מידה של פוליטיזציה - - -
רוני בר-און: חברת הכנסת גלאון, אנחנו לא דנים בהצעה הזאת.
רוני בר-און: זאת לא ועדת חוקה, חוק ומשפט.
רוני בר-און: אני מבקש להתייחס לפטור מחובת הנחה.
זהבה גלאון: ולכן אני מתנגדת.
רוני בר-און: יפה, תודה רבה.
רוני בר-און: חבר הכנסת כבל, אם ביקשתי למקד את הדיון בשאלת הדחיפות ולא בשאלת התוכן, אתה לא יכול לפזר עכשיו את הדיון על התוכן.
איתן כבל: אדוני צודק.
רוני בר-און: אדוני יושב ראש הקואליציה, בבקשה.
גדעון סער: תודה, אדוני יושב ראש הוועדה.
גדעון סער: המוסד של פטור מחובת הנחה עובר זילות ואני ברצינות שוקל להתחיל ולהגיש כל הצעת חוק יחד עם פטור מחובת הנחה, כי נראה לי שאני יכול, אם אני אתאמץ מאד, לגייס גם רוב בוועדה ובדרך הזאת לקבל איזושהי עדיפות פרוצדורלית.
גדעון סער: אין יסוד למה שאמר חבר הכנסת כבל.
גדעון סער: אני גם שוחחתי אתמול עם שר המשפטים, כי חשבתי שאולי באמת קרה משהו דחוף ובהול ומאחר שהוא אמר – בהקשר להצעה אחרת, יותר חמורה, שהגיש חבר הכנסת כבל – שמינוי שני האנשים האלה, וגם זה התפרסם בתקשורת, אינו עומד על הפרק כרגע – ממילא גם איוש המשרות שבהן הם מכהנים כרגע אינו עומד על הפרק.
גדעון סער: לכן זה לא דחוף וזה ולא בהול.
גדעון סער: אני רוצה להגיד משהו לחבר הכנסת כבל ופה לחרוג קצת כי זה נושא כבד מאד:
גדעון סער: אם אתה חושב שוועדת שמגר עשתה עבודה כל כך טובה וחשובה, אני חושב שחלק מההצעות של ועדת שמגר נובעות מההיסטריה הציבורית המוגזמת שהייתה בעקבות אותה פרשה שהזכרת והפקעת יכולתה של הממשלה למנות יועץ משפטי לממשלה בהליך שהיה נהוג והעברתה לקבלת ההחלטה הזאת, שהיא עוד טעות של ממשלת ברק – כי זו לא החלטה שהתקבלה על ידי הממשלה שמינתה את ועדת שמגר – הדבר הזה פשוט לא נכון, לגופו.
גדעון סער: אבל, הממשלה עיגנה את זה בהחלטת ממשלה.
גדעון סער: אין ספק שמחר אם ימונה יועץ משפטי לממשלה, הוא ימונה לפי הפרוצדורה הזאת.
גדעון סער: רק מה יעשה חבר הכנסת כבל?
גדעון סער: הוא יביא את זה לכנסת.
גדעון סער: אני מודיע לכם שאם זה יבוא לכנסת, אנחנו לא נקבל את ההרכב הזה של הוועדה ואנחנו נדרוש שהמרכיב הפוליטי בוועדה הזאת יהיה הרבה יותר דומיננטי וחבר הכנסת כבל יסייע לנו להחזיר את משרת היועץ המשפטי לממשלה למה שהיא באמת צריכה להיות – ייעוץ משפטי לממשלה ולא גוף שהאקדמיה משתתפת בבחירתו.
גדעון סער: לכן, טוב היה עושה חבר הכנסת כבל, מבחינת התכלית שהוא רואה ביסוד החקיקה, אם היה מחר חוזר בו מהצעת החוק הזאת, אבל אני חושב שלא לזה אנחנו צריכים להיכנס היום, אין ספק שהנושא לא דחוף.
רוני בר-און: סגן יושב ראש הכנסת, יולי אדלשטיין.
יולי יואל אדלשטיין: אני במפתיע מסכים עם שני הדברים לפני, בשתי נקודות שונות.
יולי יואל אדלשטיין: אחת, אני רוצה להזכיר לחברי הוועדה שלפני שבוע, אם אני לא טועה, הובא לכאן נושא לא פחות חשוב שנוגע לבחירת הרבנים ובעצם לבחירת רב ראשי אחד.
יולי יואל אדלשטיין: גם שם, בהמשך לדברים של חברת הכנסת גלאון, נאמר שכרגע, שבועות ספורים לפני מועד הבחירה, כשמדובר באמת בגופם של אנשים ספציפיים שמועמדים, זה לא ראוי וצריך לחוקק את זה כשהאווירה תהיה שונה והחקיקה תהיה עקרונית ולא ספציפית.
יולי יואל אדלשטיין: נקודה שניה שהעלה אותה חבר הכנסת גדעון סער – אני מציע, אדוני היושב ראש, לחשוב על זה ברצינות ולא לצורכי הפולמוס: כנראה צריך לשנות מן היסוד את הנושא הזה של פטור מחובת הנחה.
יולי יואל אדלשטיין: יכול להיות שיש מקום למתן מכסה לחבר כנסת, משהו כמו פטור אחד במושב או שלושה - - -
רוני בר-און: זה במסגרת מאה ימי החסד שאני נותן לכם במקום שאתם תתנו לי.
רוני בר-און: הייתי מביא את זה דחוף, אבל זה עומד להסתיים כמניין ימי הפגרה, לא במניין מאה הימים.
רוני בר-און: דיבר יושב ראש הקואליציה על הזילות ואיים להביא הרבה הצעות לפטור מחובת הנחה.
יולי יואל אדלשטיין: את זה אנחנו לא ניתן לו.
רוני בר-און: ואז, כמובן, אנחנו נקבל הרבה כבוד למוסד הזה - - -
שאול יהלום: בקדנציה הקודמת קיבלנו החלטה של "מסננת", שצריך להיות שליש מחברי הוועדה הקבועים.
רוני בר-און: את זה הבנתי.
רוני בר-און: אני נטיתי להניח, שאני לא יכול לעשות שימוש בסמכותי לעצב את סדר היום ולקיים את המסננת כאשר חברי הכנסת חושבים שיש דחיפות בהצעה שלהם, רציתי להביא את זה לוועדה.
רוני בר-און: אבל אם יש שיטפון – תאמינו לי שאני יודע לפתוח מטריות.
יולי יואל אדלשטיין: לסיכום, אדוני היושב ראש, כל עוד הזכות הזאת קיימת לכל חבר כנסת, הוא רשאי וחייב להביא.
רוני בר-און: העניין הזה ייבדק ויוסקו המסקנות המתאימות.
יולי יואל אדלשטיין: אני מודה לך מאד.
רוני בר-און: חבר הכנסת אחמד טיבי, נאום הבכורה שלך בוועדה.
רוני בר-און: נא לא להפריע.
רוני בר-און: אז חבר הכנסת טיבי ואחריו חבר הכנסת רשף חן, יברך אותך, כמובן.
אחמד טיבי: אדוני היושב ראש, הדיון כאן הוא על מידת הדחיפות שבהצעת החוק ולא על מהות ההצעה.
אחמד טיבי: זו גם הסיבה ששטף דיבורה של יושב סיעת מרצ, חברת הכנסת זהבה גלאון, נקטע בעודו באיבו בשל העובדה שהיא התייחסה למהות ההצעה, בעוד דבריו המלומדים היטב של יושב ראש הקואליציה גדעון סער, שגם הוא התייחס למהות העניין ולא לדחיפות ההצעה לא נקטעו כפי שנקטעו דבריה של חברת הכנסת גלאון.
רוני בר-און: האם אני שומע איזה רמז של אי שביעות רצון מדרך ניהול הישיבה?
רוני בר-און: כי אם כך, אני מרגיש את עצמי במצב של מחמאה נפלאה.
אחמד טיבי: אבל האמת היא, שבעניין הדחיפות, אדוני היושב ראש, נושא ההצעה מאד רלוונטי לדברים שמתרחשים כיום.
אחמד טיבי: מדברים הרי על מינוי של יועץ משפטי ואגב – מינוי יועץ משפטי הוא תמיד מינוי פרסונלי.
אחמד טיבי: מדברים על גופו של אדם, גופם של מועמדים.
אחמד טיבי: על כן אני בעד ללכת לקראתו של חבר הכנסת איתן כבל ולהכיר בדחיפות ההצעה.
רוני בר-און: חבר הכנסת רשף חן.
רשף חן: אני חושב שאין פה שום דבר דחוף.
רשף חן: אני חושב שאנחנו לא צריכים לתרום, על ידי איזשהו אקט מלאכותי של הצגת העניין הזה כדחוף, עוד אש ללהבה שהיא די מיותרת בעיני, סביב כל הנושא הזה של מינוי בבית המשפט העליון ובפרקליטות.
רשף חן: חצי לגופו של עניין – כל הנושא הזה של היועץ המשפטי לממשלה לא מוסדר בחקיקה והיה צריך להיות מוסדר בחקיקה ולכן זה נושא כבד ורציני שצריך התייחסות כבדה ורצינית, כולל לפחות, התייחסות של הממשלה במשך תקופת ההנחה.
שאול יהלום: רק רציתי להעיר שעד שהדיון פה נמשך, כבר ימנו יועץ משפטי.
שאול יהלום: אני מציע לגשת להצבעה.
רוני בר-און: אני מודה לך על זה.
רוני בר-און: הגברת קלעי, משרד המשפטים.
אריאלה קלעי: יושב ראש הקואליציה היטיב לבטא את עמדת הממשלה.
רוני בר-און: כדרכו.
אריאלה קלעי: כדרכו.
איתן כבל: אדוני היושב ראש, אני רק רוצה לומר משפט סיום.
איתן כבל: היושב ראש ביקש שלא להתייחס למהות ובכל זאת התייחסתם למהות.
איתן כבל: אני רק רוצה לומר – אני אומר לך את זה בידיעה, זהבה, שאת לא קראת את ההצעה שלי.
איתן כבל: בהצעה שלי, כל מה שהתייחסתי אליו בנושא של מינוי יועץ משפטי ופרקליט מדינה, זו פרוצדורה ופרוצדורה בלבד.
איתן כבל: לכן אני אומר: את הגבת על דבר שאיננו ממין העניין, עם כל הכבוד.
רוני בר-און: להצבעה.
רוני בר-און: אנחנו מצביעים עכשיו.
רוני בר-און: מי בעד לפטור מחובת הנחה את הצעת החוק של חבר הכנסת איתן כבל שעניינה חוק שירות המדינה (מינויים)(תיקון דרכי המינוי של היועץ המשפטי לממשלה ופרקליט המדינה), התשס"ג-2003, ירים את ידו, בבקשה.
רוני בר-און: מי בעד לפטור.
רוני בר-און: נא לספור.
אתי בן-יוסף: שישה.
רוני בר-און: שישה, תודה רבה.
רוני בר-און: מי נגד, בבקשה?
רוני בר-און: אני קובע איפה שאין פטור מחובת הנחה.
רוני בר-און: של נספי השואה בכנסת ה-16
רוני בר-און: הנושא הבא על סדר היום הוא הקמתה מחדש של ועדת החקירה הפרלמנטרית לנושא איתור והשבת נכסים של נספי השואה, בכנסת השש-עשרה.
רוני בר-און: לפני שנתיים הוקמה ועדת החקירה, שעניינה ההיבטים הקשורים לחשבונות ולנכסים של קורבנות השואה בישראל.
רוני בר-און: בחמישה במרץ 2002 אישרה מליאת הכנסת להעביר לוועדת הכנסת את ההצעה להקים מחדש בכנסת השש-עשרה את ועדת החקירה הפרלמנטרית.
רוני בר-און: ה"צ'רטר" של הוועדה בפניכם, ההרכב המוצע בפניכם, יש דחיפות לעניין הזה כפי שאולי תרצה להסביר לנו חברת הכנסת קולט אביטל בכמה משפטים.
קולט אביטל: שלושה היבטים.
קולט אביטל: קודם כל, הנושא הזה הוא לא נושא פוליטי.
קולט אביטל: הוא נושא שנוגע לנכסים ששייכים לקורבנות השואה, שלצערנו הולכים ונעלמים כל יום.
קולט אביטל: אנחנו כבר צופים את זה די הרבה זמן.
רוני בר-און: הנכסים או היורשים.
קולט אביטל: גם היורשים הולכים ונעלמים.
קולט אביטל: אנחנו מדברים על זה שהקמנו שתי תתי-ועדות מקצועיות.
קולט אביטל: אחת שעוסקת בנושא הבנקים, העבודה מתבצעת על ידי רואי חשבון שמונו על ידי הכנסת במכרז, הם עומדים לסיים את עבודתם.
קולט אביטל: כל החקירה משולמת על ידי הבנקים עצמם ואנחנו מניחים שהחקירה הזאת והתוצאות יונחו על שולחן הכנסת תוך חודשיים.
קולט אביטל: את הקטע הזה אנחנו נגמור.
קולט אביטל: אנחנו תקועים בקטע של הנדל"ן שחלקו הגדול בקרן הקיימת.
קולט אביטל: לפני למעלה משנה אישרה הכנסת לא רק להקים את הוועדה המקצועית, אלא גם לממן את החקירה של הקרן הקיימת.
קולט אביטל: המכרזים לבחירת רואי החשבון שייבדקו את הקרן הקיימת מוכנים, הם הוכנו על ידי הלשכה המשפטית.
קולט אביטל: אנחנו לא התקדמנו עם זה משום שהיינו תקועים באוצר.
קולט אביטל: אנחנו פשוט רוצים לסיים את העבודה.
קולט אביטל: יש מידת דחיפות משום שאם לא נאשר את זה עכשיו, שוב פעם נמזמז את זה עד אחרי הפגרה.
גדעון סער: אין לנו התנגדות להצעה בתנאי שיוכנסו בה השינויים הבאים: קודם כל, ההרכב המוצע נוגד את תקנון הכנסת במובן זה – אני הערתי על זה לגבי ועדת החקירה הקודמת שאישרנו ואמרתי שזה לא יהיה מנהג, שלאופוזיציה יש רוב בניגוד לתקנון הכנסת.
קולט אביטל: אין לי שום בעיה עם זה.
גדעון סער: לכן אני מציע את השינויים הבאים לעניין זה: קודם כל, במקום חברת הכנסת גילה פינקלשטיין יהיה חבר הכנסת סלומיאנסקי מטעם המפד"ל.
קולט אביטל: הוא מוכן לזה?
גדעון סער: הוא מוכן.
גדעון סער: אני מציע להוסיף את גלעד ארדן כנציג נוסף מטעם הליכוד ואני מציע להכניס חבר כנסת מטעם סיעת האיחוד הלאומי - ואני לא רוצה לקבוע מי מחברי האופוזיציה יצטרך לצאת, אבל אנחנו נצטרך לקבוע - הוא חבר הכנסת מיכאל נודלמן.
קולט אביטל: חבר הכנסת נודלמן לא מוכן.
קולט אביטל: אין לו זמן.
גדעון סער: אז יהיה חבר הכנסת יורי שטרן.
זהבה גלאון: אבל למה אתה מכריז על שמות?
זהבה גלאון: זה לא הזמן.
גדעון סער: אז נדון בזה אחרי שיהיה זמן לעשות שינויים.
זהבה גלאון: קח את העיקרון, אבל בלי שמות, כרגע.
רוני בר-און: אדוני יושב ראש הקואליציה, מפנים את תשומת לבי לכך שמותר, על פי התקנון, עד תשעה ח"כים.
רוני בר-און: ועכשיו יש לנו שמונה.
רוני בר-און: זאת אומרת, בצירופים אתה צריך לגרוע.
גדעון סער: לא, בצירופים הגעתי לעשרה ולכן אמרתי:
גדעון סער: אם חבר כנסת מסיעת - - -
רוני בר-און: אם צרפת את ארדן ומישהו מהאיחוד הלאומי, הגעת ל-11.
גדעון סער: לא, יש כרגע שמונה, הגעתי לעשרה והודעתי שנציג אחד מסיעות האופוזיציה נאלץ להוציא.
גדעון סער: אני לא רוצה לקבוע מי זה יהיה.
גדעון סער: לא אכפת לי להגיד נציג האיחוד הלאומי ולא להגיד כרגע מי.
רוני בר-און: זהבה, בבקשה, אל תנהלו את זה ביניכם.
רוני בר-און: אני מנסה לקדם את הדיון.
רוני בר-און: בואו נגמור את ההסתייגות בעניין ההרכב.
רוני בר-און: אומר חבר הכנסת סער: כדי שחברים בקואליציה סביב השולחן הזה יוכלו להצביע – שלך יש עניין בכך שזה עוד היום יובא לפני מליאת הכנסת, שתוכלו להתקדם ממחר בבוקר או מהיום בערב, צריך לגרוע חבר כנסת אחד מהרשימה שהצגת מן האופוזיציה ולהוסיף שניים מין הקואליציה.
רוני בר-און: האם יש לך חבר כנסת שאת יכולה להודיע על כך בשמו, או שאת גורעת אותו על דעתך, כיושבת ראש המוצעת של הוועדה?
מיכאל גורלובסקי: אפשר להצביע לפי המפתח הזה ללא השמות.
רוני בר-און: תאמין לי שהבאתי את הדיון לצוואר הדק של המשפך.
רוני בר-און: תגידי לי, יש שם שאת יכולה להגיד לי שמורידים אותו?
זהבה גלאון: שם שלא היה בפעם הקודמת, קולט.
זהבה גלאון: כיוון שיש חברים ממשיכים מהפעם הקודמת, תגרעי שם של חבר שלא היה בוועדה הקודמת.
קולט אביטל: לכם חשוב להיות בוועדה הזאת?
קולט אביטל: אם חשוב לכם, אני אוריד את חבר הכנסת מלכיאור.
זהבה גלאון: אנחנו מיד נבדוק.
עמרי שרון: זה נושא שמאד חשוב למלכיאור, סליחה.
עמרי שרון: מורידים לו את הראש מפני שהוא לא כאן.
רוני בר-און: האופציות, לאור ההערה של חבר הכנסת שרון, שהנושא קרוב למלכיאור וחבל במחיר ההתכתשות הטכנית הזאת לגרוע מישהו שיכול לתרום לגופם של הדברים, האופציות הן כדלקמן: או להוריד את חבר הכנסת אבו וילן, או חבר הכנסת נסים זאב שיוותר, או חבר הכנסת רביץ שיוותר ומכיוון שיושבים פה נציגים נאמנים של סיעות מרצ, שינוי ויהדות התורה, שיבררו את זה ויודיעו לנו.
רוני בר-און: אני רוצה להתקדם.
רוני בר-און: מה ההסתייגות השניה, בבקשה, חבר הכנסת סער?
גדעון סער: ההסתייגות השניה היא שהמנדט לוועדה יהיה לשנה אחת.
רוני בר-און: שהמנדט לוועדה יהיה לשנה אחת.
רוני בר-און: אין לנו בעיה עם זה.
קולט אביטל: עם אפשרות הארכה.
גדעון סער: אם נרצה להאריך אחרי זה, תמיד נוכל.
גדעון סער: אני מציע להגיד את זה כך: שבעה ננקוב שמית, אחד להגיד נציג האיחוד הלאומי והתשיעי להגיד: נציג העבודה או מרצ ואז נקבע את זה.
זהבה גלאון: אדוני, מכיוון שנאמר לי שאבו וילן מוכן להתפשר, אני מציעה כך: נבדוק עם נסים זאב, אחד משניהם נוריד, נקבל את העיקרון ונודיע לך תוך חצי שעה.
רוני בר-און: ההצעה היא איפה כדלקמן, שימו לב בבקשה: זוהי הוועדה, זה הצ'רטר שלה, אנחנו מאשרים את הקמתה לשנה עם אפשרות להאריך בבוא המועד והרכבה יהיה כלהלן: או חבר הכנסת וילן או חבר הכנסת נסים זאב, אחד משניהם, יהיה חבר בוועדה ויהיו בה חברים בלא תנאי חבר הכנסת מלכיאור, חברת הכנסת סולודקין, חבר הכנסת סלומיאנסקי, חבר הכנסת רביץ, חבר הכנסת רצאבי, חבר הכנסת ארדן, חבר הכנסת יורי שטרן והיושבת ראש, כמובן, בברכתנו המלאה, בלא הסתייגויות, חברת הכנסת קולט אביטל.
רוני בר-און: מי בעד ההצעה הזאת בבקשה ירים את ידו.
רוני בר-און: פה אחד עברה ההצעה.
גדעון סער: אני מציע רק שעד מחר, כאשר יציגו את זה, תהיה לך כבר תשובה לגבי זה או זה.
רוני בר-און: גבירתי יושבת ראש הוועדה, את צריכה להגיד לי מי נשאר מבין השניים.
רוני בר-און: קביעת מכסה לישיבות של ועדות הכנסת במהלך פגרת הפסח
רוני בר-און: חברים, הנושא הבא על סדר היום הוא נושא חשוב.
רוני בר-און: כידוע לכם אנחנו, אחרי שעבדנו באמת קשה מאז כינונה של הכנסת הזאת ומאז השבעתה ואחרי שעברנו בהצלחה מרובה את פגרת הפורים, בעזרת השם יוצאים מחר בערב לפגרה.
רוני בר-און: פגרה שלא תסתיים אלא בעיצומו של הקיץ, באחד-עשר במאי.
רוני בר-און: בפגרה הזאת אמנם לא תהיינה ישיבות במליאה אלא אם נתבשר אחרת, אבל ועדות הכנסת צריכות להמשיך לעבוד.
רוני בר-און: יש לנו כוועדת הכנסת סמכות, על פי סעיף 99א לתקנון הכנסת, להטיל על כל ועדות הכנסת להמשיך בעבודתן בימי הפגרה.